39-сабақ

Қандай көрікті жерлер бар?

Бүгін біз Қазақстанның көрікті жерлері туралы айтуды үйренеміз. Сіздер Қазақстанның қандай көрікті жерлерін білесіздер? Алатауда, Бурабайда, Балқашта болдыңыздар ма? Ендеше сөздермен танысайық!

**1-тапсырма. Жаңа сөздермен танысайық.**

|  |  |
| --- | --- |
| Суреттері тұрады  | Сөздер шығады |
| тау.jpgескерткіш.jpg | тау ескерткіш |
| өзен.jpg | өзен |
| көл.jpg | көл |
| теңіз.jpg | теңіз |
| орман.jpg | орман |
| ащы.jpg | ащы |
| тұщы.jpg | тұщы |

**2-тапсырма. Тыңдаңыз және қайталаңыз.**

Астана, Алматы, Семей қалаларында Абай Құнанбайұлының ескерткіштері бар

Алматыда Алатау, Тянь-Шань таулары бар

Есіл өзені Астананың ішімен ағып өтеді

Қарағанды облысында Балқаш көлі бар

Ақтауда Каспий теңізі бар

Бурабайда қалың орман бар

Өзеннің, көлдің суы тұщы болады

Теңіздің суы ащы болады

Бір айдан кейін қазақ тілі курстары аяқталады

**3-тапсырма. Сәйкестендірейік.**

|  |  |
| --- | --- |
| Ассоциация сөздер | Жауабы  |
| Биік, тас |  өзен.jpg |
| Жазушы, атақты адам | ащы.jpg |
| Суы тұщы, ағады | тау.jpg |
| Суы тұщы, ақпайды | тұщы.jpg |
| Суы ащы болады, ақпайды | орман.jpg |
| Ағаштар, өсімдіктер, жануарлар | теңіз.jpg |
| Теңіздің суы | ескерткіш.jpg |
| Өзеннің суы | көл.jpg |

**4-тапсырма. Мәтінді мұқият тыңдаңыз.**

Қазақстанның көрікті жерлері көп, табиғаты сұлу! Бізде биік-биік таулар да, қалың ормандар да, үлкен көлдер мен өзендер де бар.

Мынау – Бурабай. Бурабай Ақмола облысында орналасқан. Бұл – Қазақстанның солтүстігі. Бурабайда таулар, өзен, көлдер, ормандар бар.

Ал мынау – Алакөл. Ол Қазақстанның шығысында орналасқан. Алакөлдің суы тұзды, денсаулыққа пайдалы.

Балқаш көліне қараңыздаршы! Қазақстандағы үлкен көлдердің бірі, ол Каспий, Аралдан кейін 3 орында тұр. Балқаш көлінің суы теңіз сияқты ащы. Жазда суы жылы болады.

Астанада Есіл өзені ағады. Ол қаланы екі жағаға бөліп тұр. Астананың оң жағалауы, сол жағалауы бар. Мен оң жағалауында тұрамын. Үйдің қасында халық батыры Рақымжан Қошқарбаевтың ескерткіші бар. Оң жағалауының өзі бір қала сияқты.

**5-тапсырма. Сұрақтарға жауап беріңіз.**

|  |
| --- |
| Қазақстанда қандай көрікті жерлер бар? |
| Бурабай қай жақта орналасқан? |
| Бурабайда таулар, ормандар бар ма? |
| Алакөл қай жақта орналасқан? |
| Алакөлдің суы қандай? |
| Балқаш теңіз бе? |
| Балқаш қандай көл? |
| Суы қандай? |
| Есіл көл ме? |
| Есіл қайда орналасқан? |

 **Грамматика**

***Сияқты*** *деген сөзбен сөйлемдер құруды үйренеміз.*

*Мысалы:*

*Мынау көл теңіз* ***сияқты*** *үлкен екен*

*Көлдің суы теңіз* ***сияқты*** *ащы екен*

*Анау төбе тау* ***сияқты*** *екен*

*Бұл қай жақ? – Бурабай* ***сияқты****, білмеймін*

*Бұл кім? Қалай ойлайсың? – Суретші* ***сияқты***

*Сен журналист* ***сияқты*** *сөйлейсің*

*Ол әкем* ***сияқты*** *ұзын бойлы*

*Айсұлу модель* ***сияқты*** *киінеді*

**6-тапсырма. Салыстырайық.**

|  |  |  |
| --- | --- | --- |
|  | Өзеннің суы  | тұщы |
|  | Көлдің суы  | ащы/тұщы |
|  | Теңіздің суы | ащы |
|  | Тау  | биік |
|  | Төбе  | аласа |
|  | Орман  | үлкен |
|  | Тоғай  | кішкентай |

**7-тапсырма. Мұқият тыңдаңыз.**

Кемаль: Ербол, маған Қазақстанның көрікті жерлерін көрсетші.

Ербол: Әрине көрсетемін. Қара мынау – Бурабай. Астанадан 300 км жерде орналасқан. Таулары, көлдері, ормандары керемет!

Кемаль: Иә, шынымен деәдемі жер екен! Сендерде теңіз бар ма?

Ербол: Қазақстанда Каспий теңізі бар, бірақ ол үлкен көл сияқты.

Кемаль: Қалай сонда? Түсінбедім?

Ербол: Каспий теңізі барлық теңіздер сияқты мұхитқа шықпайды. Бірақ оның суы теңіз сияқты ащы.

Кемаль: Қызық екен! Бурабайға қашан барамыз?

Ербол: Сенбі күні шығайық!

 

**8-тапсырма. Диалогті тыңдаңыз.**

Кемаль: Алло, әке, қайырлы күн! Қалдарыңыз қалай?

Әкесі: Жақсымыз, балам,өзің қалайсың? Қалай демалып жатырсың?

Кемаль: Әке, біз қазір Бурабайда демалып жатырмыз. Керемет жер екен!

Әкесі: Қуаныштымын! Ол қандай жер сонда?

Кемаль: Бұл жақта биік таулар, қалың ормандар, өзен мен көлдер бар екен! Табиғаты Түркия сияқты ғажап!

Әкесі: Тамаша екен! Күн ыстық па?

Кемаль: Жоқ, қатты ыстық емес.

Әкесі: Досыңа бізден сәлем айт!

Кемаль: Жақсы, әке, көріскенше!

Әкесі: Көріскенше!

**9-тапсырма. Сұрақтарға жауап беріңіз.**

|  |
| --- |
| Екі дос қайда демалып жатыр? |
| Ол жақта нелер бар? |
| Қазақстанда теңіз бар ма? |
| Қазақстанның ауа райы Түркия сияқты ыстық па? |

**10-тапсырма. Қазақстанның көрікті жерлеріне саяхат жасаңыз! Кестені толтырыңыз.**

|  |  |  |  |
| --- | --- | --- | --- |
|  | Қайда орналасқан? | Не бар? | Қандай жер? |
| Алатау | Алматыда  | Орман, өзен, жануарлар бар | Көрікті, сұлу жер |
| Балқаш көлі |  |  |  |
| Бурабай  |  |  |  |
| Алакөл  |  |  |  |
| Каспий теңізі  |  |  |  |